Diari Oficial de la Generalitat Valenciana


Sumari del DOGV 7522, del 11-05-2015 (2015/4247)

ACORD de 8 de maig de 2015, del Consell, de modificació de la composició del Consell de Participació del Paratge Natural Municipal Ermitori de la Magdalena, en el terme municipal de Castelló de la Plana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4247


Data del document
:   08-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

Anàlisi jurídica

ACORD de 8 de maig de 2015, del Consell, de modificació de la composició del Consell de Participació del Paratge Natural Municipal Ermitori de la Magdalena, en el terme municipal de Castelló de la Plana. [2015/4247]  
El Consell, en la reunió del dia 8 de maig de 2015, va adoptar l'acord següent:  
El Consell, per acord de 22 de setembre de 2006, va declarar paratge natural municipal l'enclavament denominat Ermitori de la Magdalena, en el terme municipal de Castelló de la Plana.  
L'apartat sext de l'acord esmentat crea el Consell de Participació del Paratge Natural Municipal Ermitori de la Magdalena com a òrgan col·legiat de caràcter consultiu, amb la finalitat de col·laborar en la gestió i canalitzar la participació dels propietaris i interessos socials i econòmics afectats, amb la composició següent:  
a) Dos representants triats per l'Ajuntament de Castelló de la Plana, un dels quals actuarà com a secretari del Consell de Participació.  
  
b) Un representant dels propietaris de terrenys inclosos en l'àmbit del paratge natural municipal, diferent de l'ajuntament. En cas de no haver-hi o renunciar a la participació, se sumarà este lloc a la representació del grup c.  
c) Un representant dels interessos socials, institucionals o econòmics, afectats o que col·laboren en la conservació dels valors naturals a través de l'activitat científica, l'acció social, l'aportació de recursos de qualsevol classe o els objectius de la qual coincidisquen amb la finalitat de l'espai natural protegit.  
d) Un representant de la direcció general amb competències en espais naturals protegits en els servicis territorials de Castelló de la Conselleria de Territori i Habitatge.  
e) El president del Consell de Participació.  
En el mateix apartat sext s'indica que l'ajuntament podrà proposar la modificació de la composició del Consell de Participació per a donar cabuda a altres representants de col·lectius amb interessos en el paratge natural municipal. La modificació de la composició del Consell de Participació haurà de ser aprovada per acord del Consell.  
Per tot això, de conformitat amb allò que preveu l'apartat sext de l'Acord de 22 de setembre de 2006, del Consell, pel qual es declara paratge natural municipal l'enclavament denominat Ermitori de la Magdalena, a iniciativa de l'Ajuntament de Castelló de la Plana i a proposta de la consellera d'Infraestructures, Territori i Medi Ambient, el Consell  
  
  
  
ACORDA  
  
Primer. Objecte  
1. Modificar la composició del Consell de Participació del Paratge Natural Municipal Ermitori de la Magdalena, en el terme municipal de Castelló de la Plana.  
2. Incloure el president de la Federació d'Associacions Ciutadanes, Consumidors i Usuaris de Castelló com a nou membre del Consell de Participació d'este paratge natural municipal.  
  
Segon. Composició del Consell de Participació  
El Consell de Participació del Paratge Natural Municipal Ermitori de la Magdalena, en el terme municipal de Castelló de la Plana, quedarà compost per:  
a) Dos representants triats per l'Ajuntament de Castelló de la Plana, un dels quals actuarà com a secretari del Consell de Participació.  
  
b) Un representant dels propietaris de terrenys inclosos en l'àmbit del paratge natural municipal, diferent de l'ajuntament. En cas de no haver-hi o renunciar a la participació, se sumarà este lloc a la representació del grup c.  
c) Un representant dels interessos socials, institucionals o econòmics, afectats o que col·laboren en la conservació dels valors naturals a través de l'activitat científica, l'acció social, l'aportació de recursos de qualsevol classe o els objectius de la qual coincidisquen amb la finalitat de l'espai natural protegit.  
d) Un representant de la direcció general amb competències en el medi natural en els servicis territorials de Castelló de la Plana de la conselleria amb competències en matèria de medi ambient.  
e) El president de la Federació d'Associacions Ciutadanes, Consumidors i Usuaris de Castelló de la Plana.  
f) El president del Consell de Participació.  
  
Tercer. Execució i desplegament  
S'autoritza la persona titular de la conselleria amb competències en matèria de medi ambient perquè, en el marc de les seues competències, dicte allò que siga necessari per a l'execució i el desplegament d'este acord.  
  
Quart. Efectes  
Este acord tindrà efectes des de l'endemà de la publicació en el Diari Oficial de la Comunitat Valenciana.  
  
València, 8 de maig de 2015  
  
El conseller secretari,  
JOSÉ CÍSCAR BOLUFER